stanford-oval/wikipedia huggingface dataset:
הפועל חבל מודיעין
היסטוריה

הקבוצה שיחקה את רוב שנותיה בליגות הנמוכות ובסיום עונת 2015/16 העפילה לליגה הארצית ושובצה במחוז דרום.
בעונת הבכורה שלה בליגה מינתה הקבוצה את פיני גרשון למנהלה המקצועי ובסופה סיימה את העונה הסדירה במקום השישי, מרחק שני ניצחונות מהפליאוף העליון.
בעונת 2017/18 צירפה הקבוצה את שחקן העבר של הפועל ירושלים ג'ורג' אוסדצ'י ואת רז ניסים כהן ובהובלתם סיימה הקבוצה במקום הראשון עם מאזן של 16 ניצחונות ושישה הפסדים וזכתה באירוח הפלייאוף אך הפסידה לרביעית מכבי פתח תקווה בחצי הגמר.
לקראת עונת 2018/19 צרפה הקבוצה את ארז מרקוביץ' שיחד עם רז ניסים כהן הובילו את הקבוצה לסיום במקום הראשון בפעם השנייה ברציפות במאזן של 21 ניצחונות והפסד בודד. בחצי גמר הפלייאוף ניצחה 0–2 את הפועל לוד והעפילה לגמר, בו ניצחה את מכבי שדרות 0–2, בסדרת הטוב משלושה, והעפילה לראשונה לליגה הלאומית.
בקיץ 2019, לאחר ההעפלה לליגה הלאומית, מינתה הקבוצה את אלון שטיין לתפקיד מאמן הקבוצה.
את עונת 2019/20 סיימה הקבוצה במקום ה-13 המוביל לליגה הארצית עם מאזן של שמונה ניצחונות בין היתר על קבוצת הצמרת הפועל עפולה ובני הרצליה ו-14 הפסדים כמו כן הייתה הקבוצה לקבוצת ההגנה הגרועה בליגה כאשר ספגה 1,980 נק' אך עקב סיום העונה המוקדמת בעקבות משבר הקורנה הוקפאו היורדות והקבוצה נשארה בליגה
ביוני 2020 מונה נתי כהן למאמן הקבוצה במקומו של אלון שטיין
בסיום עונת 2020/21 סימה הקבוצה במקום השישי והפסידה ברבע הגמר 1–2 להפועל גליל עליון.
בקיץ 2021 הודיע מאמן הקבוצה נתי כהן כי לא ימשיך לעונה נוספת ובמקומו מונה יהוא אורלנד שקודם לכן אימן את הפועל עמק חפר מהליגה הארצית.
בעונת 2021/22 סיימה הקבוצה במקום השני בליגה עם מאזן של 21 ניצחונות ושבעה הפסדים. בסדרת רבע גמר הפלייאוף ניצחה את אליצור נתניה 3–1 ובסדרת חצי הגמר הודחה לאחר הפסד 1–3 למכבי עירוני רמת גן, זאת לאחר שחבל מודיעין הפסידה את שני משחקי הבית.
בדצמבר 2022 הוחלף מאמן הקבוצה יהוא אורלנד במיקי גורקה עקב פתיחת עונה של עשרה הפסדים רצופים.
את עונת 2022/2023 סיימה הקבוצה במקום ה־13 והלפני אחרון וירדה לליגה הארצית.
הערות שוליים

↑  יעקב מאיר, ‏‏במקביל לאיגוד: גרשון מונה למנהל המקצועי של חבל מודיעין, באתר ספורט1, 11 ביוני 2017
↑  הפועל חבל מודיעין: אחד על אחד עם ג'ורג' אוסדצ'י – הרכש הגבוה החדש
↑  כפיר חודרה, ‏לראשונה בתולדותיה: חבל מודיעין בליגה הלאומית, באתר ONE‏, 15 במאי 2019
↑  הודעת הפועל חבל מודיעין על מינוי אלון שטיין למאמן
↑  ליגה לאומית עונת 2019/20 באיגוד הכדורסל
↑  מכבי הוד השרון: אלון שטיין יחליף את נתי כהן
↑  חוזר ללאומית: אלכס צ'וברביץ' הצטרף לנהריה, באתר ONE‏, 11 ביולי 2021
מישל וולבק

| --- | --- |

 לידה:  26 בפברואר 1958 (בן 66) סן-פייר, ראוניון, צרפת 
 שם לידה:  Michel Thomas 
 מדינה:  צרפת 
 השכלה:  תיכון שפטל  École nationale supérieure Louis-Lumière (1981)  Institut National Agronomique Paris-Grignon 
 תקופת הפעילות:  מ-1991 
 מעסיק:  Logica, משרד החקלאות, האספה הלאומית 
 פרסים והוקרה:  פרס דה פלור (1996)  פרס גונקור (2010)  פרס BNF (2015)  פרס אוסוואלד שפנגלר (2018)  אביר בלגיון הכבוד (2019)  Prix Interallié (2005)  Grand prix national des Lettres (1998)  פרס הספרות הבינלאומי IMPAC  של דבלין (2002)  Prix Décembre (1998)  פרס אוסטריה לספרות אירופית (2019) 
 michelhouellebecq.com
 
מישל וולבק
מישל וולבק (בצרפתית: Michel Houellebecq; נולד ב־26 בפברואר 1956) הוא סופר, איש קולנוע ומשורר צרפתי. זכה בפרסים רבים, בהם פרס אנטראלייה ופרס גונקור.
ביקורת והשפעה

ספריו של וולבק כתובים לעיתים בסגנון המזכיר פורנוגרפיה ומתארים באופן גרפי מין ואלימות. הוא מלעיג את תרבות ההיפים של שנות השישים, את הניו אייג' ואת תרבות הבידור. הוא אף מתבטא בספריו נגד הפמיניזם, האסלאם, ההומניזם והדמוקרטיה הייצוגית (באחד הראיונות אמר "אני בעד דמוקרטיה ישירה ואין לי שום רצון לבחור נציגים"). חלק מדבריו עוררו עליו ביקורת, ולצד שבחים הוא זכה גם לתגובות שליליות על ספריו מצד מבקרים, בעיקר בינלאומיים. עם זאת, בעיני רבים וולבק הוא סופר נחשב ומוערך, וספריו זוכים לפופולריות רבה בצרפת ובעולם ומתורגמים לשפות רבות.
חיים פרטיים

וולבק נשוי בשלישית. ב-1980 נישא לדודנית של חברו הטוב ביותר. לאחר גירושיו, התחתן ב-1998 עם מארי-פייר גוטייה. ב-2010 התגרש וב-2018 נישא לליסיס לי.
בעת ביקורו בישראל במרץ 2011 הוא הצהיר כי תמיד היה פרו-ישראלי.
ספריו שראו אור בעברית

כל ספריו שתורגמו לעברית יצאו לאור בהוצאת בבל.
ספריו שראו אור בעברית > רומנים

הרחבת תחום המאבק, מצרפתית: עמית רוטברד, 2000
החלקיקים האלמנטריים, מצרפתית: מיכל סבו, 2000
פלטפורמה, מצרפתית: מיכל סבו, 2003
אפשרות של אי, מצרפתית: לנה אטינגר, 2007
המפה והטריטוריה, מצרפתית: רמה איילון, 2011
כניעה, מצרפתית: עמית רוטברד, 2015
סרוטונין, מצרפתית: עמית רוטברד, ידיעות ספרים - הוצאת בבל, 2019
לחסל, מצרפתית: ניר רצ'קובסקי, ידיעות ספרים - הוצאת בבל, 2022.
ה"פ לאבקרפט: נגד העולם, נגד החיים, מצרפתית: ניר רצ'קובסקי, הוצאת בבל, 2025
ספריו שראו אור בעברית > כתבים אחרים

להישאר בחיים וטקסטים אחרים, מצרפתית: רמה איילון, 2007
לצאת מהמאה העשרים, מצרפתית: רמה איילון, 2010
עם ברנאר-אנרי לוי, אויבי הציבור, מצרפתית: רמה איילון, 2015
חוש המאבק, מצרפתית: רותם עטר ושרון רוטברד, 2017
הערות שוליים

↑   אנג'ליק כריסאפיס, מישל וולבק שוב חזה את הלך הרוח הלאומי בצרפת, באתר הארץ, 5 בינואר 2019
↑  יובל פלוטקין, קריאה חדשה: 22 ספרים מרחבי העולם שתרצו לקרוא ב-2022, באתר ynet, 30 בדצמבר 2021
↑  France's Michel Houellebecq returns to politics with hotly awaited eighth novel, France 24, ‏2021-12-30 (באנגלית)
↑  באתר "לה מונד"
↑  שני גורקביץ'‏, מישל וולבק: "ידוע שאני פרו-ישראל", באתר וואלה, 31 במרץ 2011
↑   בני ציפר, "לחסל": מישל וולבק שומר על איפוק יחסי ומגיע לפסגת יצירתו, באתר הארץ, 28 ביוני 2022
↑   עדי ערמון, מישל וולבק וסופר האימה ה"פ לאבקרפט מתאימים לעידן הנוכחי כמו כפפה ליד, באתר הארץ, 8 בינואר 2025
| --- | --- |
בקרת זהויות :  NLI: 987007306442305171  PLWABN: 9810621723805606  BIBSYS: 99002497  BNC: 000550960  BNE: XX1369974  BnF: cb12249911x (data)  CANTIC: a10308003  CiNii: DA1059415X  GND: 121383261  ICCU: PUVV138652  ISNI: 0000 0001 2137 320X  LCCN: n91088495  LNB: 000040832  MusicBrainz: e26c4192-074a-4e36-a432-e29b01772511  NDL: 00857795  NKC: xx0023237  NLA: 36588912  NLG: 83472  NLK: KAC200302518  NSK: 000228293  NTA: 090888545  RERO: 02-A003384867  SELIBR: 293942  SNAC: w65f1dzr  SUDOC: 031246281  Trove: 1308205  VIAF: 66522427   WorldCat (עם VIAF): 66522427
אולימפיאס

| --- | --- |

 לידה:  375 לפנה״ס? פסארון, יוון 
 הוצאה להורג:  316 לפנה״ס (בגיל 59 בערך) Pydna, יוון 
 מדינה:  מוקדון 
 בן או בת זוג:  פיליפוס השני, מלך מוקדון (358 לפני הספירה, 357 לפני הספירה–?) 
 
אולימפיאס (ביוונית עתיקה: Ὀλυμπιάς;‏ 379 לפנה"ס? - 316 לפנה"ס), הייתה אשתו הרביעית של פיליפוס השני מלך מוקדון, אמו של אלכסנדר הגדול, ושליטת אפירוס בין 331 לפנה"ס ועד 316 לפנה"ס. לאחר מות בנה, אולמיפיאס הייתה אחת מהדיאדוכים ושימשה כאפוטרופוסית של נכדה, יורשו של אלכסנדר, אלכסנדר הרביעי ממוקדון.
לקריאה נוספת

האנציקלופדיה העברית, כרך א', ראו ערך אולימפיאס, עמ' 878–879, כרך ג', ראו ערך אלכסנדר הגדול, עמ' 636–638, כרך יב', ראו ערך דיאדוכים, 303-304, כרך יד', ראו ערך הלניזם, עמ' 567, הוצאת ספריית הפועלים, 1988
Johm Hazel, Who's who in the greek world, taylor & francis group, London, 2002
דוד גולן, תולדות העולם ההליניסטי, הוצאת מאגנס, 1983
הערות שוליים

↑  פלוטרכוס, "אנשי יוון", מוסד ביאליק, 1986, ירושלים, עמ' 415-416.
↑  משה עמית, "תולדות יוון הקלאסית", הוצאת מאגנס, תשמ"ד ירושלים, עמ' 500.
↑  על אופי זה יש עדויות במספר מקורות, הבולטת ביניהם היא זאת שמוסר פלוטרכוס: "קשי לבה של אולימפיאס, שהייתה אשה קנאת וזועמת" - "אנשי יוון", מוסד ביאליק, 1986, ירושלים, עמ' 422.
| --- | --- |
בקרת זהויות :  NLI: 987007341595405171  BIBSYS: 7057501  BnF: cb15843369k (data)  GND: 119485680  ISNI: 0000 0000 7863 0273  LCCN: n83049452  NDL: 00683465  NLG: 45871  NTA: 073330302  RERO: 02-A010125582  SELIBR: 325147  SUDOC: 115118136  VIAF: 24149366313985602225   WorldCat (עם VIAF): 24149366313985602225 
מזרקת אלכסנדר התינוק ואולימפיאס בסקופיה
ורמינה

מטבע של ורמינה
ורמינה, לידו האות הפיניקית מ
סוס ומתחתיו כיתוב "ורמנד הממלכת" (ורמינה המלך)
ורמינה או ורמנד (בפיניקית: 𐤅𐤓𐤌𐤍𐤃) היה מלך המסאיסילים (Masaesyli), שבט נומידי במאורטניה, בנו של סיפקס.
הוא מוזכר לראשונה ב־204 לפנה"ס, כאשר נלחם יחד עם אביו נגד מסיניסה (במסגרת המלחמה הפונית השנייה). לאחר מכן, כאשר אביו נשבה בידי האויב, ורמינה נותר נאמן לקרתחדשתים. הוא הצטרף לחניבעל כשזה הגיע לאפריקה, אך לא השתתף בקרב זמה, ככל הנראה מאחר שהיה עסוק באיסוף כוחות בטריטוריה שלו. הוא הגיע זמן קצר לאחר הקרב עם כוחות משמעותיים, אך הותקף והובס על־ידי הרומאים. צבא נטבח ונשבה, והוא עצמו הצליח לברוח עם פרשים ספורים בלבד.
בשנת 200 לפנה"ס שלח שליח לרומא, התחנן שהסנאט יכיר בו כמלך, בן־ברית וחבר. לאחר שכיבד את השליחים הרומאים שנשלחו לארצו, נחתם עמו הסכם שלום; תנאי ההסכם לא ידועים, אך ידוע שחלק משטחיו הועברו למסיניסה.
לקריאה נוספת

מקורות ראשוניים העוסקים בורמינה:
ליוויוס, מאז ייסוד העיר, ספרים 29–31
אפיאנוס, המלחמות הזרות, ספר 8 חלק 33
William Smith (ed.), "Vermina", in: A Dictionary of Greek and Roman Biography and Mythology, John Murray, 1848
הערות שוליים

1 2  B. Head et al. (1911), "Mauretania", Historia Numorum (2nd ed.), Clarendon Press, p. 887
1 2 3  Smith (1848), "Vermina"
↑  Werner (Bamberg) Huß, "Masaesylii", in: Brill’s New Pauly, Brill
↑  ערך זה כולל קטעים מתורגמים ממקור זה, הנמצא כיום בנחלת הכלל.
אאומנס

אֵאוּמֵנֶס (ביוונית: Εὐμένης, ‏361 לערך - 316 לפנה"ס) היה מזכירו של אלכסנדר הגדול ואחת מהדמויות המשמעותיות במלחמות הדיאדוכים אחרי מות אלכסנדר.
ביוגרפיה > שנותיו הראשונות

מוצאו של אאומנס בעיר קרדיה (בחצי-האי גליפולי). בגיל צעיר הרשים את פיליפוס השני, מלך מוקדון, כשזה ביקר בעיר, וצורף על ידיו לחצר המוקדונית כמזכיר. בחצר המלך אלכסנדר השלישי ממוקדון ("אלכסנדר הגדול") היה אאומנס ל"סופר הראשי". במהלך מסעו של אלכסנדר בהודו קיבל אאומנס לראשונה פיקוד צבאי, ולאחר מות הפאיסטיון ב-324 קיבל אאומנס פיקוד גבוה בחיל הפרשים הכבדים הטיירוי ("רעי המלך"). עדות נוספת למעמדו הגבוה של אאומנס בחצר אלכסנדר היא שידוכו לברסינה בת ארטבזוס, שאחותה (גם שמה ברסינה) הייתה פילגשו של אלכסנדר ואף ילדה לו בן.
ביוגרפיה > נאמנו של פרדיקס

לאחר מות אלכסנדר הסתפח אאומנס לסיעתו של פרדיקס, וייתכן שאף זייף לבקשתו ולתועלתו של פטרונו החדש את היומנים המלכותיים. בתמורה לתמיכתו קיבל אאומנס מפרדיקס את האחשדרפנות של קפדוקיה, בתוספת חלק מן הצבא המלכותי (שנת 322). במסגרת תפקידו זה, ובהתאם לבריתו עם פרדיקס, הקדיש אאומנס את שארית חייו למאמץ לשמור על אחדותה של מלכות אלכסנדר, כנגד השאיפות הבדלניות והפרטניות של שאר הדיאדוכים.
בשנת 321 ניהל אאומנס מערכה מוצלחת נגד נאופטולמוס וקרטרוס, בה נהרג האחרון, מבכירי יורשיו של אלכסנדר. לאחר מותו של פרדיקס מידי חייליו במצרים נותר אאומנס בודד מול מאמציהם המשותפים של אנטיגונוס, אנטיפטרוס (ולאחר מותו קסנדרוס, בנו) ותלמי. בהסכם טריפרדיסוס (Partition of Triparadisus) בהמשך אותה שנה הוכרז כבוגד והוצא נגדו גזר-דין מוות. עקב מחסור במשאבים נאלץ אאומנס לפטר את רוב שׂכיריו ולשלח את רוב חייליו המוקדונים. הוא הסתגר במבצר נוֹרָה והדף בהצלחה את ניסיונותיו של אנטיגונוס להעלותו בחכה.
ביוגרפיה > הדיאדוך היווני

לאחר מות אנטיפטרוס (319) נפתח בפני אאומנס חלון הזדמנויות חדש. לפני מותו הפתיע אנטיפטרוס בבחירת יורשו כעוצר המלכים, התעלם מאנטיגונוס בעל-בריתו, דילג על קסנדרוס בנו, ומינה את פוליפרכון, קצין ותיק ורב זכויות, אך אפור וחסר תומכים. משחברו אנטיגונוס וקסנדרוס לחטוף עבור האחרון את משׂרת העוצר, פנה פוליפרכון במצוקתו לאאומנס, ביקש ממנו את תמיכתו והציע לו בתמורה את הפיקוד על אסיה כולה (סטרטגוס של אסיה).
ברית זו חילצה את אאומנס מן המצר והביאה למהפך גמור במעמדו. ראשית, הוא זכה ללגיטימציה ניכרת בזכות חידוש יחסיו עם חצר המלכות המוקדונית הרשמית. שנית, הועמד לרשותו אוצר מדינה שהיה שמור בקואינדה (Κὐινδα) שבקיליקיה. שלישית, הוא קיבל לפיקודו את הארגירספידים (Argyraspides, ‏αργυράσπιδες), יחידת העילית של חיל הרגלים המוקדוני.
לכל אורך הקריירה הצבאית שלו נתקל אאומנס ברגשות קנאה ושׂנאה מצד עמיתיו ופקודיו המוקדונים, ששׂטמו אותו על מוצאו היווני. כדי לקיים את פיקודו ולהוציאו לפועל ביעילות, נקט אאומנס את התחבולה הבאה:
הוא סיפר שנראה לו בחלום מראה מוזר ביותר, שאותו ראה לחובה לחלוק עם כולם ... שהרי בחלומו נראה לו אלכסנדר המלך בעודו בחיים, ערוך ומקושט בכל הדרו המלכותי, כשהוא מנהל את העניינים, מחלק פקודות להגמונים, ועוסק במרץ בכל עסקי המלוכה. "ולפיכך חושבני", אמר אאומנס, "שצריך להעמיד מתוך האוצר המלכותי כס מוזהב, ולאחר שנניח עליו את הדיאדמה, את שרביט המלכות, את הכתר ואת שאר סימני המלכות, כל ההגמונים יעלו לו מנחה עם בוקר, יתוועדו בסמוך לכס, ויקבלו את פקודותיהם בשמו של המלך, כאילו היה עדיין חי ועומד בראש ממלכתו הוא."
לאחר שביסס את מעמדו בראש "כסופי המגן" קיבץ אאומנס תומכים שונים מקרב האחשדרפנים, כדי להתנגד לניסיון ההשתלטות של אנטיגונוס על אסיה. המידע על מערכה זו, שהתנהלה באזורים ההרריים של איראן של ימינו, מועט ביותר. אאומנס זכה בהצלחה בקרב פַּראיטַקֶנֶה בשנת 317. שנה לאחר מכן פגש שוב את אנטיגונוס בשׂדה הקרב, בגַבּיֵנֶה (Gabiene). אירוע המפתח בקרב זה היה נפילת מחנהו של אאומנס, ובכלל זה משפחותיהם ורכושם של "כסופי המגן", בידי יריביו. החיילים הוותיקים הסגירו את אאומנס לידי יריביו, והוא הוצא להורג.
לקריאה נוספת

סיפור חייו של אאומנס סופר על ידי פלוטרכוס איש כאירוניאה, שהקדיש לו ביוגרפיה שלמה (מקבילה לזו של סֵרטוֹריוּס). עם זאת, בדומה לרוב המכריע של הדיאדוכים, ההשפעה ארוכת-הטווח של אאומנס הייתה מזערית. מידע רב נוסף נמצא בספרים 18–19 של דיודורוס סיקולוס. ההנחה המקובלת היא שהמקור ששימש את שניהם הוא היירונימוס איש קרדיה (Hieronymus of Cardia), בן מולדתו של אאומנס.
הערות שוליים

↑  פלוטרכוס, אאומנס, 1
↑  A.B.Bosowrth, Oxford Classical Dictionary 3rd ed. s.v. Eumenes #3
↑  דיודורוס סיקולוס 18.60.4-6 (תרגום עברי: ד"ר אוֹרי אמיתי, אונ' חיפה).
↑  על קרב פַּראיטַקֶנֶה: Paraetacene
| --- | --- |
בקרת זהויות :  NLI: 987007344153905171  PLWABN: 9810681587805606  GND: 118682652  ISNI: 0000 0003 8323 5800  LCCN: no2003060961  NKC: jn20000700496  NTA: 255166656  SELIBR: 269669  SUDOC: 071465723  VcBA: 495/49209  VIAF: 267795948   WorldCat (עם VIAF): 267795948
גינקולוגיה

בדיקה גינקולוגית ב-1822
גִּינֵקוֹלוֹגְיָה (מיוונית: גינקה – אישה; לוגיה – תורה) או רפואת נשים היא תחום ברפואה העוסק במערכת הרבייה הנקבית.
גינקולוגיה עוסקת גם במחלות של איברי הרבייה הנקביים – הרחם, הנרתיק, השחלות ואיברים אחרים. בקטגוריה זו נכללות דלקות וזיהומים, מחלות מין, מספר סוגים של סרטן, בעיות וסת, אי-פוריות ומצבים רפואיים הקשורים להריון וללידה. רופא גינקולוגי מלווה את האישה לכל אורך ההיריון ומפקח (למשל באמצעות בדיקות אולטרה-סאונד) על התפתחותו התקינה של העובר. בנוסף מייעצים גינקולוגים לנשים בנוגע לאמצעי מניעה ולקשיים ביחסי מין.
לגינקולוגים בדרך כלל התמחות כפולה – בגינקולוגיה ובמיילדוּת; במסגרת ההתמחות השנייה הם לומדים להתערב בתהליך הלידה בבית החולים, היה ותהליך הלידה מסתבך מסיבות שונות.
היסטוריה

הפפירוס הגינקולוגי של קאהון (The Kahun Gynaecological Papyrus) הוא הטקסט הרפואי העתיק ביותר הידוע ומתוארך ל-1,800 לפני הספירה. הוא עוסק בתלונות גינקולוגיות, מחלות של נשים, פוריות, היריון, אמצעי מניעה ועוד. הטקסט מחולק לשלושים וארבעה חלקים, כשכל חלק דן בבעיה ספציפית ומכיל אבחון וטיפול, אך אינו מציע הפרוגנוזה.
הרחם נתפס לעיתים כמקור לתלונות, אשר באים לידי ביטוי בחלקי גוף אחרים.
ג'יימס מריון סימס (J. Marion Sims) נחשב על ידי רבים לאבי הגינקולוגיה המודרנית. חלק מהטכניקות שלו פותחו על ידי ניתוח של שפחות שחורות, רבות מהן ללא הרדמה, עובדה הגוררת ביקורות רבות בשנים האחרונות.
בדיקה גינקולוגית

במדינות מסוימות, נשים צריכות להיבדק קודם אצל רופא כללי או אצל רופא משפחה לפני שתיבדקנה אצל גינקולוג. אם מצבן דורש ידע, הכשרה, ביצוע הליך כירורגי, או ציוד שאינו זמין לרופא כללי, הן מופנות לגינקולוג.
בארצות הברית, לעומת זאת, החוק ותוכניות ביטוח בריאות רבות מאפשרים לגינקולוגים לספק טיפול ראשוני, בנוסף להיבטים אחרים של המומחיות שלהם. כאשר אפשרות זו זמינה, חלק מהנשים בוחרות להיבדק אצל מנתח גינקולוגי לבעיות שאינן גינקולוגיות, ללא הפניה של רופא אחר. כמו בכל תחום ברפואה, הכלים העיקריים של אבחון הם היסטוריה רפואית ובדיקות קליניות.
בדיקה גינקולוגית היא תהליך אינטימי יותר מאשר בדיקה גופנית שגרתית, ודורשת מכשור ייחודי, כמו הספקולום. הספקולום מורכב משני להבים המחוברים בציר ועשויים מתכת קעורה או פלסטיק, המשמשים להפרדת קירות הנרתיק, מה שמאפשר לגינקולוג להסתכל על קירות הנרתיק ועל  צוואר הרחם.
גינקולוגים בדרך כלל מבצעים בדיקה גינקולוגית ידנית הכוללת שימוש בשתי הידיים (bimanual) - האחת מונחת על הבטן תוך שאצבע אחת או שתיים מהיד השנייה נמצאות בנרתיק. הבדיקה מאפשרת להם למשש את צוואר הרחם, הרחם, השחלות ועצמות האגן. אין זה נדיר שגינקולוג יבצע בדיקה רקטו-וגינלית (rectovaginal) להערכה כללית ומלאה של האגן, במיוחד אם נמצאים גושים חשודים במהלך הבדיקה. בדיקת אולטרסאונד של הבטן ו/או הנרתיק משמשת לעיתים לאישור ממצאים חריגים העולים מבדיקה ידנית או ממצאים שצוינו בהיסטוריית המטופל.
מחלות

המצבים העיקריים המטופלים על ידי גינקולוג הם:
סרטן ומחלות טרום-סרטניות של אברי הרבייה, כולל: שחלות, חצוצרות, רחם, צוואר הרחם, נרתיק ופות.
אי שליטה על מתן שתן (Urinary incontinence)
אל-וסת - העדר מחזור חודשי
דיסמנוריאה - מחזור חודשי המלווה בכאבים
מנורגיה - מחזור חודשי המלווה בדימום רב; סממן שעלול להורות על צורך בכריתת רחם
בעיות פוריות או עקרות
נפילה או תזוזה של אברי האגן (Prolapse)
זיהומים בנרתיק (דלקת נרתיק), בצוואר הרחם וברחם (כולל: פטריות, חיידקים, נגיפים ופרוטוזואה)
לעיתים ישנן הצלבות בתחום הזה; כך למשל אישה הסובלת מבריחת שתן תופנה לאורו-גינקולוג.
טיפולים

הסרת הרחם - Hysterectomy
הסרת הרחם - Hysterectomy
class=notpageimage|הצגה
כמו בכל ההתמחויות הכירורגיות, גינקולוגים יכולים להשתמש בטיפולים או ניתוחים רפואיים (או פעמים רבות בשניהם), בהתאם לאופי הבעיה שבה הם מטפלים. הצוות הרפואי לעיתים קרובות ימליץ על טיפולים תרופתיים סטנדרטיים לפני ולאחר ניתוח, כגון אנטיביוטיקה, תרופות משתנות להורדת לחץ דם או תרופות נגד בחילה. בנוסף, גינקולוגים עושים שימוש תדיר בטיפולי ויסות הורמונים מיוחדים ואמצעי מניעה הורמונליים לטיפול בהפרעות של מערכת המין הנשית, כיוון שהם מגיבים לבלוטת יותרת המוח ו/או אותות האשכים.
ניתוח, עם זאת, הוא עמוד התווך של הטיפול הגינקולוגי. מסיבות היסטוריות ופוליטיות, גינקולוגים לא נחשבו בעבר "מנתחים", אם כי נקודה זו תמיד הייתה מקור למחלוקת. התפתחותן של תתי-התמחויות בתחום הגינקולוגיה, שהן כירורגיות מטבען (למשל: אורוגינקולוגיה ואונקולוגיה גינקולוגית), חיזקו את המוניטין של גינקולוגים ככירורגים ומנתחים רבים החלו להתייחס אליהם כשווי ערך. כהוכחה לשינוי הגישה הזה, גינקולוגים נמצאים כעת זכאים למלגה הן בקולג' האמריקאי למנתחים והן בארגון המנתחים המלכותי. כמו כן, ספרי לימוד חדשים רבים בתחום הניתוח כוללים פרקים (בסיסיים לפחות) על ניתוחים גינקולוגיים.
חלק מהניתוחים הנפוצים ביותר המבוצעים על ידי גינקולוגים כוללים:
הסרת חלקי רחם וגרידה (כולל השלמת הפלה חלקית ולקיחת דגימות לאבחון, למשל במצבים של דימומים ברחם)
כריתת רחם (Hysterectomy) - ניתוח להוצאת הרחם.
כריתת שחלות (Oophorectomy) - ניתוח להוצאת השחלות.
קשירת חצוצרות (Tubal ligation) - סוג של עיקור קבוע.
היסטרוסקופיה (Hysteroscopy) - בדיקת חלל הרחם.
לפרוסקופיה אבחנתית (Diagnostic laparoscopy) - משמשת לאבחון וטיפול במקורות של כאב באגן ובבטן, אולי הנפוצה ביותר לצורך אבחון סופי של אנדומטריוזיס.
לפרוסקופיה חוקרת (Exploratory laparotomy) - משמשת על מנת לחקור את רמת ההתקדמות של מחלה שפירה או ממאירה, או כדי להעריך ולתקן נזק לאברי אגן
ניתוחים כירורגיים שונים לבריחת שתן, כולל ציסטוסקופיה והחדרת מתלה תת-שופכתי.
ניתוחים כירורגיים לטיפול בצניחת אברי האגן (אנ'), לרבות תיקון צניחת השלפוחית.
אפנדקטומיה (Appendectomy) - ניתוח חירום לכריתת התוספתן. הניתוח מבוצע לעיתים קרובות על מנת להסיר מוקדי אנדומטריוזיס כואבים, לצורך מניעת דלקת תוספתן חריפה עתידית במהלך ניתוח כריתת רחם או ניתוח קיסרי, וכן כחלק מתהליך הטיפול בסרטן השחלות.
ניתוח קוניזציה או כריתת לולאה מצוואר הרחם - הסרת פני השטח של צוואר הרחם, המכילים תאים טרום-סרטניים, שזוהו בעבר בבדיקת משטח צוואר הרחם ובהמשך בביופסיה שנערכה תחת קולפוסקופיה.
ראו גם

רוזלי סלוטר מורטון
אגנודיקה
הערות שוליים

↑  gynecologist - נָשׁוּתַאי, על פי יוסף אבן-אודם ויעקב רותם, מילון רפואי חדש, הוצאת ראובן מס, 1967
↑  Laurinda S. Dixon. Perilous Chastity: Women and Illness in Pre-Enlightenment Art and Medicine, Cornell University Press 1995, pp.15f.
↑  Semple, Henry Churchill (1923). J. Marion Sims, the Father of Modern Gynecology. נבדק ב-11 באוקטובר 2013. {{cite book}}:  (עזרה)
↑  Adekunle, Julius O.; Williams, Hettie V. (2010-02-24). Color Struck: Essays on Race and Ethnicity in Global Perspective. University Press of America. pp. 397–. ISBN 9780761850922. נבדק ב-11 באוקטובר 2013. {{cite book}}:  (עזרה)
↑  Daly, Mary (1990). Gyn/ecology: The Metaethics of Radical Feminism. Beacon Press. pp. 225–. ISBN 9780807014134. Retrieved 11 October 2013.
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
| --- | --- |
בקרת זהויות :  NLI: 987007545694705171  BNE: XX525164  BnF: cb11931610p (data)  GND: 4018225-3  LCCN: sh85058092  NDL: 00940387  NKC: ph120631 
ספקולום
גרידה
עפרוני מצויץ

| עפרוני מצויץ |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עפרוניים
סוג:: Galerida
מין:: עפרוני מצויץ
שם מדעי
 Galerida cristata ‏לינאוס, 1758
תחום תפוצה


ביצי עפרוני מצויץ, אוסף מוזיאון טולוז
Galerida cristata arenicola
עפרוני מצויץ (עֶפְרוֹנִי מְצֻיָּץ, שם מדעי: Galerida cristata) (שם הציפור בערבית: قبرة متوجة קֻבַּרַה מְתַוַּגַ'ה) הוא מין של עפרוני, ציפור שיר החיה במדבר ממשפחת העפרוניים. הפרט שמבדיל אותו משאר העפרונים היא הציצה הקטנה שעל ראשו, שהקנתה לו את שמו. הוא נפוץ בכל חלקי ארץ ישראל, מלבד אזורים צחיחים בדרום מדבר יהודה ובדרום הנגב.
טקסונומיה ואטימולוגיה

העפרוני המצויץ היה אחד מהמינים הרבים שתוארו במקור על ידי קארולוס ליניאוס במהדורה העשירית של Systema Naturae שלו משנת 1758. הוא סווג בתחילה בסוג Alauda (זרעית), עד שחוקר הטבע הגרמני פרידריך בויה הכניס אותו לסוג החדש Galerida בשנת 1821. קולין הריסון המליץ לאחד את המינים בסוגים Galerida ו-Lullula בחזרה לתוך Alauda בשנת 1865 בשל היעדר מאפיינים מבדילים מובחנים. השם המדעי הנוכחי מלטינית; Galerida מקורו בשם של עפרוני עם ציצה, מ-galerum, "כיפה", ו-cristata שפירושו "ציצה". מחקר שנערך לאחרונה ציינו את הייחודיות של אוכלוסיות מאזור המגרב - לפרטים באזורים היבשים יותר של מרוקו ותוניסיה יש מקורים ארוכים יותר, בעוד שלאלו מהאזורים הצפוניים יותר של החוף היו מקורים קצרים יותר האופייניים לתת-המין האירופי. מחברי המחקר דגמו את ה-DNA המיטוכונדריאלי ומצאו שהם שונים מבחינה גנטית. ישנן רשימות המחשיבות אוכלוסיות אלו כמין מובחן בשם "עפרוני מגרב" תחת השם המדעי Galerida macrorhyncha. שמו העברי של העפרוני המצויץ נובע מצבע ניצויו, הדומה לצבע העפר, ומציצת הנוצות שעל ראשו.
תיאור

אורכו 17–19 ס"מ ומוטת כנפיו באורך של 34–37 ס"מ. משקלו 37–55 גרם. זהו עפרוני קטן וחום בעל זנב קצר עם נוצות חיצוניות חומות בהירות. גופו בצבע חום אפרפר מפוספס, ובטנו בהירה. בין הזוויגים אין הבדלים ממשיים, אך לפרטים צעירים יש יותר כתמים על הגב מאשר לבוגרים. הציצה הבולטת שהעניקה לעפרוני המוייץ את שמו בולטת בכל עת, אך בולטת יותר במהלך תצוגות טריטוריאליות או חיזור ובזמן שירה. בתעופה ניתן להבחין בתת-כנף אדמדמה.
קולני ביותר; שירתו נעימה לאוזן, ולעיתים הוא אף משלב בה חיקויים של ציפורים אחרות. הוא מבלה את רוב זמנו על הקרקע.